section_heading: Boston Celtics
paragraph_text: Dolaskom Garnetta i Allena oformljena je "Velika trojka" zajedno s Pierceom, a uz njih je složena kvalitetna grupa igrača poput startnog playa Rajona Ronda, Jamesa Poseya koji je potpisao kao slobodan igrač, Kendricka Perkinsa dovedenog iz Memphisa, iskusnog P. J. Browna te Sama Cassella koji im se priključio krajem sezone. Sve je rezultiralo najboljim omjerom pobjeda i poraza u ligi od 66-16 što je čak 42 pobjede više nego prethodne sezone čime su srušili rekord za napredak u jednoj sezoni. Dugo su bili u igri za rušenje najboljeg omjera u sezoni, ali na kraju su ostali kratki za šest utakmica. Trojica iskusnih all-star igrača potpuno su se podredili momčadi i pretvorili Celticse u najbolju obrambenu momčad lige pobjeđujući protivnike u prosjeku s više od deset razlike.